Viborger Samler, 1836-05-10
Udenlandske Efterretninger. Spanien. Jfølge Breve fra Madrid af 24de f. M. er det spanske Ministerium nu definitiv constitueret. Hr. Gonzales, Præsident for Procuradorernes Kammer, er udnævnt til Conseilspræsident og Udenrigsminister, Hr. Olivan til Justitsminister og Hr. Onis til Marineminister. Hr. Mendizabal beholder Finantsministeriet, Grev Almodovar Krigsministeriet og Hr. Gomes Ministeriet for den offentlige Underviisning. (Jfølge andre Beretninger har General Rodil erholdt Krigsministeriet og Grev Almodovar Jndenrigsministeriet.) Den definitive Constitution af Ministeriet var, som bekjendt, af Hr. Mendizabal bleven udsat indtil Slutningen af Debatterne over Adressen i begge Cortes-Kamrene. Denne er ogsaa nu den 21de paafulgt i Procereskammeret. Discussionen var mindre vanskelig, end man efter de foregaaende Debatter skulde have ventet, og Hr. Mendizabal har ved Afstemningen over det hele Forslag seiret i dette som i det andet Kammer. Ved Discussionen over de enkelte Artikler gjentog man alle de Argumentationer, man havde anført ved den almindelige Discussion. J Mødet d. 21de var kun et Spørgsmaal interessant fra Hertugen af Rivas, en erklæret Tilhænger af Jnterventionen, om England uopfordret havde tilbudt General Cordova sin Bistand, og hvorledes Frankrig agtede at bære sig ad ved denne Leilighed, Hr. Mendizabal svarede: "J Begyndelsen, af Marts bemægtigede Carlisterne sig Staden Plencia. Det engelske Cabinet erholdt Underretning herom den 12te Marts, og troede, at nu var Øieblikket kommet til at værksætte den i Quadrupeltractatens 3die J stipulerede Cooperation. Ogsaa nærede det nogen Frygt for Bilbao, der var stærkt truet, og da det engelske Cabinet udforer sine Beslutninger, saasnart det har fattet dem, saa erholdt man den Efterretning, at Hjælpetropperne vilde komme. Da Bugten ved Bis cana er det gunstigste Punct til videre at befordre slige Efterretninger, saa erholdt den der stationerede Commodore Lord John Hay de i denne Anledning udstædte Jnstructioner, der af ham bleve meddeelte til den commanderende General og af denne igien til Regjeringen. Jeg maae tilføie, at hiint Cabinet troligen vil holde sig indenfor Quadrupeltractatens Grændser." Af dette Svar sees altsaa aabenbart, at England ikke har oppebiet den officielle Opfordring fra Spaniens Side. Jmidlertid forblev den anden Deel af Hertugens Spørgsmaal, der angik Frankrig, ubesvaret. Dette bemærkede Marquis Miraflores, der gjentog hiint Spørgsmaal, og forlangte at vide, hvorvidt Ministeriet kunde bygge paa den offentlige Mening i Frankrig. "Jeg maa bede Kammeret - svarede endelig Hr. Mendizabal at forskaane mig for at indlade mig nøiere angaaende dette Anliggende. Jeg kan ikke erklære mig nøiere over det Spørgsmaal: om det rette Øieblik er kommet, til at forlange en Cooperation fra Frankrigs Side. Men jeg gjentager, at Ministeriet (det franske eller spanske) vil byde Haanden til Udførelsen af Tractatens Stipulationer." Mod Jnterventionen reiste sig i Procereskammeret egentligen kun en Stemme, nemlig fra Hertugen af Gor, der paastod, at Spanien kunde uden fremmed Medvirkning tilendebringe Borgerkrigen; i Modsætning hertil androg Fyrst Anglona paa følgende korte og fyndige Amendement til Adressen: Kammeret ønsker høiligen, at den meest udstrakte Cooperation ifølge Tractaten maa finde Sted." Dog forkastedes dette Amendemeent, og den hele Adresse voteredes i Ministrenes Aand. – Desuden beretter et (som det synes ei aldeles troværdigt) Brev fra Madrid af 23de April, at flere Medlemmer have i Procuradorernes Kammer andraget, paa, at Ministeriet maatte blive autoriseret til at indbringe Budgettet for 1837, uden at aflægge Regnskab for det, der bevilgedes for 1836. Dette Andragende, der levende understøttedes af Hr. Caballero og ligesaa levende bekæmpedes af Greve de la Navas der meente, at der, før man bevilgede nye Summer, burde aflægges Regnskab for de tidligere bevilgede, gik endeligen igjennem med stor Majoritet.